stanford-oval/wikipedia huggingface dataset:
Cirith Ungolin torni

Cirith Ungolin torni on paikka J.R.R. Tolkienin kirjassa Taru sormusten herrasta.
Cirith Ungolin torni on vartiotorni Mordorin rajalla. Torni sijaitsee Varjovuorten huipulla Cirith Ungolin laakson vieressä. Tätä laakso kutsutaan myös Hämähäkin laaksoksi siellä asuvan jättiläismäisen hämähäkin Lukitarin takia.
Gondorin miehet rakensivat Cirith Ungolin tornin Sauronin kukistumisen jälkeen Haltijain ja Ihmisten viimeisen liiton taistelun jälkeen Toisen Ajan lopussa. Torni oli Ithielin puolustusten korkein linnake. Sen alkuperäinen tarkoitus oli vahtia Mordorin maita, jotta varmistettaisiin, että mikään paha ei pakenisi, ja vartioidakseen Mustan Ruhtinaan mahdollisen paluun varalta. Ajan myötä Gondorin mahti kuitenkin heikkeni, valppaus Mordorin suhteen heikkeni ja torni autioitui.
Nazgulien johtajan paluun myötä Mordoriin vuonna 1980 Kolmatta Aikaa torni ajautui hänen valtaansa. Cirith Ungolista käsin hän johti hyökkäyksen Minas Ithiliin, joka kaapattiin vuonna 2002 KA ja se muodostui hänen linnakkeekseen uudelta nimeltään Minas Morgul. Sauron palasi Mordoriin vuonna 2942 KA ja hän käytti Cirith Ungolin tornia estääkseen orjiaan tai vankejaan pakenemasta Mordorista. Örkkien varuskunta asemoitiin torniin ja Sormuksen Sodan aikaan niiden kapteeni oli Shagrat.
13. maaliskuuta 3019 KA Shagrat toi Frodon tornin alaportin kautta ja vangitsi hänet ylimpään kammioon. Frodo riisuttiin ja häntä kuulusteltiin armotta. Gorbag - örkki Minas Morgulista himoitsi Frodon mithril-paitaa ja hän taisteli Shagratin kanssa siitä. Heidän osastojensa örkit tappelivat toisiaan vastaan tappaen toisiaan kunnes lähes kaikki olivat kuolleita.
Sam kiipesi torniin etsiessään Frodoa. Sam palautti Mahtisormuksen Frodolle ja yhdessä he pakenivat tornista naamioituneina örkkien haarniskoihin.
Culex modestus

| Culex modestus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kaksisiipiset Diptera
Alalahko::  Sääsket Nematocera
Heimo::  Hyttyset Culicidae
Suku::  Culex
Laji::  modestus
Kaksiosainen nimi
 Culex modestus  Ficalbi, 1889 
Infobox OKNimi-testi OK: 
Culex (Barraudius) modestus on hyttyslaji. Se on yksi neljästä Culex-suvun Barraudius-alasuvun lajista. Sitä esiintyy vähintään useissa Euroopan maissa, Venäjällä ja Pohjois-Amerikassa. Helsingin yliopiston tutkija Lorna Culverwell löysi sen ensimmäisenä Suomesta elokuussa 2022.
Craigin piirikunta (Virginia)

Craigin piirikunta (engl. Craig County) on Yhdysvaltojen Virginian osavaltiossa sijaitseva piirikunta. Sen väkiluku oli 5 131 vuonna 2019. Piirikunnan hallintokeskus on New Castlen kunta. Piirikunta perustettiin vuonna 1851.
Aiheesta muualla

Kuvia tai muita tiedostoja aiheesta Craigin piirikunta (Virginia) Wikimedia Commonsissa
Cristine Rose

Cristine Rose vuonna 2009.
Cristine Rose (s. 31. tammikuuta 1951 Lynwood, Kalifornia) on yhdysvaltalainen näyttelijä.
Rose tunnetaan muun muassa draamasarjasta Heroes, jossa hän esitti matriarkka Angela Petrelliä. Muita rooleja hänellä on ollut esimerkiksi sarjoissa Big Love, Ensisilmäyksellä, Frendit, Rooman sheriffi ja Vain yksi elämä. Rose on näytellyt myös televisioelokuvassa Jääkenttien kuningatar (2005).
Aiheesta muualla

Cristine Rose Elonetissä.
Cristine Rose Internet Movie Databasessa. (englanniksi)
Charles Campbell

Charles Campbell voi viitata ainakin seuraaviin henkilöihin:
Charles Campbell, brittiläinen purjehtija
Charles Campbell, yhdysvaltalainen ääninäyttelijä
Charles Campbell, Yhdysvaltain armeijan kenraali
Charles H. Campbell, yhdysvaltalainen amerikkalaisen jalkapallon pelaaja, lakimies ja kansalaisaktiivi
Charles Muir Campbell, liikemies
Charles Rodman Campbell, murhaaja
Charles Campbell, kanadalainen soutaja
Charles Campbell, brittiläinen soutaja
Charles Campbell, skotlantilainen jalkapalloilija
Charles Gordon Campbell, australialainen kauppias
Charles James Campbell, skotlantilaissyntyinen kauppias ja poliitikko
Charles Thomas Campbell, yhdysvaltalainen sotilas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Campbell”, voi hakea sivunnimihaulla, laajalla sivunnimihaulla tai tekstihaulla.
Charles Camilleri

Charles Camilleri (7. syyskuuta 1931 Ħamrun – 3. tammikuuta 2009) oli maltalaissyntyinen säveltäjä ja musiikin tutkija.
Camilleri syntyi Maltalla. Hän muutti 18-vuotiaana Australiaan ja 20-vuotiaana Lontooseen. Vuonna 1958 hän siirtyi Pohjois-Amerikkaan, josta hän sittemmin palasi Eurooppaan. Vuonna 1977 hänestä tuli sävellyksen professori Toronton Kuninkaallisessa musiikkikonservatoriossa. Hän toimi vuosina 1992–1996 musiikin professorina Maltan yliopistossa.
Camilleri sävelsi muun muassa orkesterimusiikkia, oratorion Pawlu ta' Malta, maltankielisiä oopperoita, konserttoja ja erilaista soitinmusiikkia. Hänen teoksiaan on esitetty eri puolilla maailmaa.
Vuonna 1959 hän meni naimisiin Doris Vellan kanssa. Heillä oli poika Charles ja tyttö Anja.
Charles-Edouard D’Astous

| Charles-Edouard D’Astous> Henkilötiedot |
| --- | --- |
Syntynyt: 21. huhtikuuta 1998 (ikä 26) Rimouski, QC, Kanada
Kansalaisuus:   Kanada
Jääkiekkoilija
Lempinimi:  Charle, CED45
Pelipaikka:  puolustaja
Maila:  vasen
Pituus:  188 cm
Paino:  85 kg
Seura
Seura:  Brynäs IF
Sarja:  SHL
Pelaajaura
Pääsarjaura:  2022–
Aik. seurat:  Grand Rapids Griffins (AHL) Toledo Walleye (ECHL) Colorado Eagles (AHL) Utah Grizzlies (ECHL) KooKoo (SML)
Charles-Edouard D’Astous (s. 21. huhtikuuta 1998 Rimouski, Quebec, Kanada) on kanadalainen jääkiekkopuolustaja, joka pelaa Ruotsin SHL-liigan Brynäs IF:ssä.
Cristina Scarlat

| Cristina Scarlat |
| --- | --- |

Henkilötiedot
Syntynyt: 3. maaliskuuta 1981 (ikä 43)
Muusikko
Laulukielet:  englanti
Tyylilajit:  pop
Aiheesta muualla
www.facebook.com/cristina.scarlat.10#!/scarlateurovision?fref=ts
  [ Muokkaa Wikidatassa ] [ ohje ]  
Cristina Scarlat (s. 3. maaliskuuta 1981) on moldovalainen laulaja, joka edusti Moldovaa vuoden 2014 Euroviisuissa Kööpenhaminassa kappaleella ”Wild Soul”. Hän kilpaili Eurovision laulukilpailun ensimmäisessä semifinaalissa, ja jäi semifinaalin 16. ja viimeiselle sijalle.
Osallistumiset Moldovan euroviisukarsintoihin

| Vuosi | Kappale | Sijoitus karsinnassa |
| --- | --- | --- |
| 2011 | "Every Day Will be Your Day" | 12. |
| 2013 | "I Pray" | 3. |
| 2014 | "Wild soul" | 1. |
Chevrolet Kodiak

| Chevrolet Kodiak GMC TopKick |
| --- | --- |
 Kodiakin kolmas sukupolvi
Valmistustiedot
Valmistusmaa:   Yhdysvallat  Kanada  Meksiko  Kolumbia  Venezuela  Brasilia
Valmistaja:  Chevrolet GMC
Konserni:  General Motors
Seuraaja:  Chevrolet Silverado 4500/5500 (2019)
Teknisesti samankaltaisia:  Cadillac One
Chevrolet Kodiak tai GMC TopKick on kuorma-automalli, jota General Motors valmisti vuosina 1980–2009. Yhdysvaltain presidentin virka-auto (Cadillac One) on rakennettu Kodiakin pohjalle.
Sukupolvet

Ensimmäinen sukupolvi
(1980–1989)
Toinen sukupolvi
(1990–2002)
Kolmas sukupolvi
(2003–2009)
Aiheesta muualla

Kuvia tai muita tiedostoja aiheesta Chevrolet Kodiak Wikimedia Commonsissa
Kuvia tai muita tiedostoja aiheesta GMC Topkick Wikimedia Commonsissa
Burning Point

| Burning Point> Tiedot |
| --- | --- |
Tyylilaji:  power metal
Kotipaikka:  Oulu, Suomi
Laulukieli:  Englanti
Jäsenet:  Niko Rauhala, laulu (2022–)   Pete Ahonen, kitara (1999), laulu (1999–2014)    Jarkko Poussu, bassokitara    Tuomas Jaatinen, rummut    Pekka Kolivuori, kitara (2006–)   Matti Halonen, kosketinsoittimet (2020–)  
Levy-yhtiö:   Limb Music, Metal Heaven   AFM Records
Infobox OKNimi-testi OK: 
Burning Point on suomalainen heavy metal -yhtye, joka perustettiin Oulussa syksyllä 1999.
Historia

Yhtye allekirjoitti alkutaipaleellaan neljän levyn sopimuksen saksalaisen levy-yhtiön Limb Musicin kanssa. Debyyttilevy Salvation by Fire (2001) ja Feeding The Flames (2003) saivat positiivisen vastaanoton. Yhtyeelle tuli levy-yhtiön kanssa ongelmia, joita jouduttiin selvittämään oikeudessa. Yhtye päätyi vaihtamaan levy-yhtiötä. Uudeksi kumppaniksi löytyi Metal Heaven, ja yhtye teki uuden kolmen levyn sopimuksen. Burned Down The Enemy ilmestyi tammikuussa 2007.
Basisti Tony Kansanoja siirtyi soittamaan Catameniaan, ja hänen tilalleen tuli Jukka ”Hesus” Jokikokko. Toiseksi kitaristiksi Jukka Kyrön tilalle tuli Pekka ”Kurt” Kolivuori.  Vuonna 2014 yhtyeessä tapahtui lisää miehistönvaihdoksia. Uudeksi laulajaksi tuli Battle Beastistä vokalisti Nitte Valo, kun yhtyeessä 15 vuotta kitaristivokalistina toiminut Pete Ahonen siirtyi ainoastaan kitaran soittamiseen. Samalla aiemmin keikkasoittajana toiminut kosketinsoittaja Jarkko Väisänen liittyi yhtyeen viralliseksi jäseneksi.
Huhtikuussa 2019 yhtye ilmoitti uudesta laulajasta, Luca Sturniolosta.  Vuonna 2020 Matti Halonen korvasi yhtyeestä lähteneen Jarkko Väisäsen kosketinsoittajana. Joulukuussa 2022 yhtye ilmoitti, että uudeksi solistiksi on valittu Niko Rauhala.
Jäsenet

Niko Rauhala – laulu
Pete Ahonen – kitarat
Pekka Kolivuori – kitarat
Jarkko Poussu – basso
Tuomas Jaatinen – rummut
Matti Halonen – koskettimet
Jäsenet > Entiset jäsenet

Nitte Valo – laulu
Jukka Jokikokko – basso
Pasi Hiltula – koskettimet
Jukka Kyrö – kitara
Toni Kansanoja – basso
Jari Kaiponen – rummut
Jussi Ontero – rummut
Sami Nyman – basso
Jarkko Väisänen – koskettimet
Luca Sturniolo – laulu
Diskografia > Albumit

Salvation by Fire (2001)
Feeding the Flames (2003)
Burned Down the Enemy (2006)
Empyre (2009)
The Ignitor (2012)
Burning Point (2015)
The Blaze (2016)
Arsonist of the Soul (2021)
Diskografia > Singlet

"To Hell and Back" (2004)
Aiheesta muualla

Virallinen sivusto﻿﻿ (englanniksi)﻿
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Burning Point
Käännös suomeksi
Dayron Lester

| Dayron Lester> Henkilötiedot |
| --- | --- |
Koko nimi:  Dayron Lester Jiménez
Syntynyt: 25. kesäkuuta 1986 (ikä 38) Havanna, Kuuba
Kansalaisuus:   Kuuba
Nyrkkeilijä
Painoluokka:  raskas keskisarja
Kätisyys:  vasenkätinen, eli nyrkkeilytermein southpaw
Ammattilaistilastot
Ottelut:  5
Voitot:  5
– tyrmäysvoitot:  3
Tappiot:  0
Ratkaisemattomat:  0
Ei tuomiota/ mitätöity:  0
Dayron Lester Jiménez (s. 25. kesäkuuta 1986 Havanna) on kuubalainen, Suomessa asuva ammattilaisnyrkkeilijä. Vasenkätinen Lester kilpailee raskaassa keskisarjassa.
Lester muutti vuonna 2014 Kuubasta Suomeen suomalaisen vaimonsa kanssa. Ensimmäisen ammattilaisottelunsa hän otteli kesäkuussa 2015 Porvoossa latvialaista Aleksandrs Dvurecenskisiä vastaan voittaen ottelun tyrmäyksellä.
Chevrolet Lumina

| Chevrolet Lumina |
| --- | --- |

Valmistustiedot
Valmistusmaa:   Australia  Kanada  Meksiko
Valmistaja:  Chevrolet
Konserni:  General Motors
Valmistusvuodet:  1989–2001
Korimalli:  2-ovinen coupé 4-ovinen sedan
Luokka:  mid-size
Edeltäjä:  Chevrolet Celebrity (sedan) Chevrolet Monte Carlo (coupe) Chevrolet Caprice (Meksiko) Chevrolet Impala (Argentiina)
Seuraaja:  Chevrolet Impala (sedan) Chevrolet Monte Carlo (coupé)
Chevrolet Lumina on General Motorsin Chevrolet-divisioonan valmistama henkilöauto. Auton valmistus aloitettiin 1989 ja se lopetettiin 2001.
Sukupolvet

Ensimmäinen sukupolvi
Toinen sukupolvi
Kolmas sukupolvi
Aiheesta muualla

Kuvia tai muita tiedostoja aiheesta Chevrolet Lumina Wikimedia Commonsissa
Elizabeth Spriggs

| Elizabeth Spriggs> Henkilötiedot |
| --- | --- |
Syntynyt: 18. syyskuuta 1929
Kuollut: 2. heinäkuuta 2008
Näyttelijä
Taiteilijanimet:  Elisabeth Spriggs
Aiheesta muualla
IMDb 
Elonet
Elizabeth Spriggs (18. syyskuuta 1929 – 2. heinäkuuta 2008) oli englantilainen näyttelijä. Suomessa hänen tunnetuin roolinsa oli komediasarjassa Kyllä Jeeves hoitaa, jossa hänen hahmonsa oli Agatha-täti 4. kaudella vuonna 1993. Lisäksi hän näytteli elokuvassa Harry Potter ja viisasten kivi, jossa hän esitti Rohkelikon oleskeluhuoneen ovessa olevaa Lihava Leidi -nimistä maalausta.
Cirières

| Cirières |
| --- | --- |
 Cirièresissa on useita kalvaarioryhmiä (ransk. calvaire).
 Cirières
 Koordinaatit: 46°50′16″N, 00°37′11″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Bressuire
Pinta-ala:  
 – Kokonaispinta-ala:  16,8 km²
Väkiluku (2016):  959
 – Väestötiheys:  57,0 as./km²
Postinumero:  79140
Infobox OKVirheellinen NIMI-arvo: 
Cirières on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 16,8 neliökilometriä ja siellä on arviolta 959 asukasta (vuonna 2016).
Cirières kuuluu Bressuiren kaupungin ympärille syntyneeseen 44 kunnan muodostamaan taajamakuntaan Communauté d’agglomération du Bocage bressuirais Deux-Sèvresin departementin luoteiskulmassa.
Aiheesta muualla

Kuvia tai muita tiedostoja aiheesta Cirières Wikimedia Commonsissa
Elizabeth Stefan

Elizabeth Stefan (13. toukokuuta 1895 – 9. huhtikuuta 2008) oli huomattavan pitkäikäinen Yhdysvalloissa asunut unkarilainen. Hän oli kuolemansa hetkellä maailman seitsemänneksi iäkkäin elossa ollut henkilö.
Stefan syntyi Itävalta-Unkariin kuuluneessa Transilvanian alueella, mutta muutti Yhdysvaltoihin vuonna 1913. Hänen uskotaan olleen kaikkien aikojen pitkäikäisin unkarilainen.
Stefan vietti 112-vuotispäiväänsä hoitokodissa Connecticutin Norwalkissa toukokuussa 2007 ja kuoli vajaata vuotta myöhemmin.[lähde? ]
Cirkus

Cirkus Tukholmassa.
Cirkus on rakennus Tukholmassa Djurgårdenin saarella. Arkkitehti Ernst Haegglund suunnitteli talon 1889. Se vihittiin 25. toukokuuta 1892. Alun perin sitä käytti sirkus, mutta nykyisin sitä käytetään enimmäkseen konsertteihin ja musiikkiesityksiin. Rakennuksessa järjestetään myös kongresseja ja messuja.
Aiheesta muualla

Wikimedia Commonsissa on kuvia tai muita tiedostoja aiheesta .
Cirkus
Eero Juntunen (kansanedustaja)

Eero Juntunen (20. lokakuuta 1921 Suomussalmi – 19. marraskuuta 1966 Kajaani) oli suomalainen konttorijohtaja, joka toimi Maalaisliiton kansanedustajana Oulun läänin vaalipiiristä vuosina 1962–1966.
Juntunen suoritti kauppakoulun vuonna 1943. Hän työskenteli ulosottomiehenä, kunnansihteerinä ja kunnanasiamiehenä Suomussalmella sekä Kainuun säästöpankin Ämmänsaaren konttorin johtajana. Kunnallispolitiikassa Juntunen oli mukana toimien kunnanvaltuuston jäsenenä ja kunnanhallituksen puheenjohtajana Suomussalmella.
Juntusen vanhemmat olivat maanviljelijä ja kauppias Kalle Juntunen ja Saimi Eufemia Korhonen. Juntunen oli naimisissa Annikki Keräsen kansa vuodesta 1943 lähtien.
Chevrolet Impala

| Chevrolet Impala |
| --- | --- |
 Kymmenes sukupolvi
Valmistustiedot
Valmistusmaa:   Yhdysvallat  Kanada
Valmistaja:  Chevrolet
Konserni:  General Motors
Valmistusvuodet:  1957–1985 1994–1996 1999–
Luokka:  Full-size
Chevrolet Impala SS 2006
Chevrolet Impala Convertible 1959
Chevrolet Impala 1958
Chevrolet Impala on General Motorsin valmistamaan Chevrolet-automerkkiin kuuluva automalli.
Impala esiteltiin vuonna 1958 Chevrolet Bel Airin erikoisversiona. Sen suosio oli niin suuri, että autosta tehtiin oma mallisarjansa vuodelle 1959.
Impala varustepakettiin kuului vuonna 1958 isommat siivet, joissa oli kuusi takavaloa tavallisten neljän sijaan. Vuodesta 1959 lähtien pääero muihin halvempiin malleihin oli listojen sijoituksessa, koristelussa, tuhkakuppien ja takavalojen määrässä.
Historia

Chevrolet Impalaa valmistettiin 50-luvulta lähtien aina vuoteen 2011 saakka kolmella päämoottorivaihtoehdolla; suoralla kuutosmoottorilla, ns. pikkulohko veekahdeksikolla, ja ns. isolohko veekahdeksikolla. Kuutosmoottori putosi valikoimasta 70-luvulla, mutta tuli takaisin vuonna 1977, jolloin isolohkot putosivat valikoimasta.
Impala oli useina vuosina Yhdysvaltain myydyin automalli, se oli aikansa perus perheauto. Suomessa myytiin 60-luvulla vuosittain alle 100 Impalaa, useimmiten taksi- tai yrityskäyttöön. Suomeen tuoduissa Impaloissa oli useimmiten pienin mahdollinen kuutosmoottori ja manuaalivaihteisto sedan-korimallissa. Toki joitain poikkeuksiakin saapui maahan, mm. ultraharvinainen 1961 Super Sport avomalli isolohkolla.
Vuosimalleittain Impalat voidaan jakaa ns. Late Great Chevyihin; 1958-1964, New great Chevyihin 1965-1976, ja ns. 3.sukupolveen, 1977-1990. 
Impala on helppo tunnistaa vuosittaisten korimuutosten ja ns. faceliftien ansiosta, vuoteen 1975 saakka. Energiakriisien jälkeen muutokset vähenivät.
Sittemmin Impala mallisarja otettiin uudestaan käyttöön takavetoisen Impala SS mallin myötä 1994-1996. Impalaa tehdään nykyään etuvetoisena.
Esimerkkinä vm.1962

Luonnehdinta vuoden 1962 täysikokoisisten Chevroletin muotoilusta ja myyntiluvuista.
Suurikokoiset Chevrolet Impala-mallit olivat tuolloin suuressa suosiossa. Mallit olivat tuohon aikaan tyylikkäät, värit omaa luokkaansa ja myös ajomukavuuteen oli panostettu.  Vuonna 1962 General Motors teki muutoksia lähes kaikkiin Chevrolet-malleihin ja tämä osoittautui onnistuneeksi liikkeeksi. Chevrolet laajensi, sekä kompakti- että vakioluokkaansa ja samalla mallivalikoima muuttui monipuolisemmaksi. Juuri vuonna 1962 Chevrolet saavutti yli 2 000 000 kappaleen rajan ja voitti pahimman kilpailijansa Fordin, yli 500 000 kappaleella. Varsinkin uudet ja urheilulliset kompaktitmallit osoittautuivat suosituksi, eikä ainoastaan halpojen hintojensa vuoksi vaan ne pystyivät kilpailemaan muutenkin tuontiautojen kanssa.
Vuoden 1962 malleissa oli uutta selkeät pokkaukset auton kyljissä, jotka olivat eduksi halvimmille malleille antaen hieman lisää silmänruokaa. Impalan tunnisti ulkoisesti hieman pienempikokoisesta sisarestaan Belairista ainoastaan takavalojen lukumäärästä, joita Belairissa on neljä ja Impalassa vastaavasti kuusi kappaletta. Kumpaankin Chevrolet-malliin oli lisätty malliteksti auton peräosaan, kylkilistan alalaitaan ja auton maski oli poikkeuksellisesti alumiinia. Autoihin oli lisätty edellisistä vuosimalleista poiketen kromattu helmalista ja kylkeä koristi koko kyljen mittainen kaksijakoinen kylkilista, jonka keskiosa oli maalattu erottuakseen. Umpikorimallissa oli valetuuletusventtiilit takalasin alalaidassa, joita avomallissa ei luonnollisesti ollut.
Suurempi muotoilullinen uudistuminen tapahtui 1965, jolloin korimalli muuttui kurvikkaammaksi takapyörän aukon kohdalta. Muotoilua kutsuttiin GM:n Coca-Cola-korimalliksi.selvennä
Dipló

| --- | --- |
Muut nimet:  Káto Fýra (Κάτω Φύρα)
Sijainti:  37°03′18″N, 25°04′54″E, Antíparos Páros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,46 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Dipló (kreik. Διπλό) eli Káto Fýra (Κάτω Φύρα, myös Káto Fyrá, Κάτω Φυρά) on pieni Kreikan saari, joka kuuluu Kykladien saariryhmään ja sijaitsee Antíparoksen saaren pohjoispuolella. Saaren pinta-ala on noin 0,46 neliökilometriä ja se on asumaton (vuonna 2011). Hallinnollisesti Dipló kuuluu Antíparoksen kuntaan, Pároksen alueyksikköön ja Etelä-Egean saarten alueeseen.
Diplón saari eli Káto Fýra (”Alempi Fýra”) sijaitsee Antíparoksen pohjoiskärjen ja Kávouraksen eli Epáno Fýran (”Ylempi Fýra”) saaren välissä länteen Pároksesta. Monissa lähteissä Diplón ja Kávouraksen eri nimissä esiintyy sekaannusta, ja nimet on yhdistetty toisiinsa ja merkitty karttoihin eri tavoin.
Chris de Burgh

Chris de Burgh esiintymässä vuonna 2022.
Chris de Burgh (oikealta nimeltään Christopher John Davison, s. 15. lokakuuta 1948 Argentiina) on brittiläinen taiderock- ja popmuusikko. Hän on saavuttanut listamenestystä kotimaassaan ja maailmanlaajuisesti etenkin 1980-luvulla, ja erityisen suosittu hän on ollut Norjassa ja Brasiliassa.
Ura

De Burgh teki vuonna 1974 levytyssopimuksen A&M Recordsin kanssa ja konsertoi Supertrampin lämmittelijänä. Hänen taiteilijanimensä de Burgh on hänen äitinsä tyttönimi.
De Burghin folkhenkinen esikoisalbumi Far Beyond These Castle Walls (1975) ei vielä noussut listoille, mutta siltä otettu single ”Flying” oli Brasilian listakärjessä 17 viikkoa. Tästä eteenkinpäin de Burghin 1970-luvun albumit jäivät ilman listamenestystä Britanniassa tai Yhdysvalloissa, mutta myivät hyvin Euroopassa ja Etelä-Amerikassa.
De Burghin ensimmäinen menestysalbumi kotimaassaan oli kokoelmalevy Best Moves (1981). Sen jälkeiset albumit nousivat myös Britannian ja Yhdysvaltain listoille. De Burghin menestyneimpiä kappaleita 1980-luvulta ovat ”Don’t Pay the Ferryman” (1983) ja ”The Lady in Red” (1986), joista jälkimmäinen nousi listaykköseksi. Samalla albumi Into the Light nousi Britannian listakakkoseksi ja sen seuraaja Flying Colours (1988) listaykköseksi.
De Burghin levymyynti alkoi taantua 1990-luvulla Britanniassa ja Yhdysvalloissa, mutta muualla maailmassa hänen suosionsa säilyi korkealla. Hän julkaisi 1990-luvulla useita livealbumeja. Vuoteen 2009 mennessä de Burghin albumeja oli myyty maailmanlaajuisesti 45 miljoonaa kappaletta.
De Burgh on julkaissut uutta musiikkia ahkerasti 2020-luvulle asti.
Yksityiselämä

De Burghin ja hänen vaimonsa Dianen tytär Rosanna Davison kruunattiin vuonna 2003 Miss Maailmaksi. Pariskunnalla on lisäksi kaksi poikaa.
Studioalbumit

Far Beyond These Castle Walls (1974)
Spanish Train and Other Stories (1975)
At the End of a Perfect Day (1977)
Crusader (1979)
Eastern Wind (1980)
The Getaway (1982)
Man on the Line (1984)
Into the Light (1986)
Flying Colours (1988)
Power of Ten (1992)
This Way Up (1994)
Quiet Revolution (1999)
Timing Is Everything (2002)
The Road to Freedom (2004)
The Storyman (2006)
Footsteps (2008)
Moonfleet & Other Stories (2010)
Footsteps 2 (2011)
Home (2012)
The Hands of Man (2014)
A Better World (2016)
The Legend of Robin Hood (2021)
De Burghin tytär, Miss Maailma Rosanna Davison, vuonna 2016.
Dipoinos ja Skyllis

| Dipoinos ja Skyllis> Δίποινος, Σκύλλις.Henkilötiedot |
| --- | --- |
Syntynyt: 600/500-luku eaa. Kreeta (?)
Kuollut: 500-luku eaa.
Taiteilija
Aktiivisena:  n. 580 eaa.
Ala:  kuvanveistäjiä
Taidesuuntaus:  arkaainen kuvanveisto
Dipoinos (m.kreik. Δίποινος, lat. Dipoenus) ja Skyllis (m.kreik. Σκύλλις, lat. Scyllis) olivat kaksi antiikin kreikkalaista kuvanveistäjää, jotka edustivat arkaaisen kauden kuvanveistoa. He toimivat noin vuoden 580 eaa. tienoilla.
Dipoinos ja Skyllis olivat hyvin varhaisia kuvanveistäjiä, ja edustivat niin kutsuttua Daidaloksen kuvanveistoa. Heidät mainitaan antiikin lähteissä aina yhdessä. Pausanias sanoo heidän olleen Daidaloksen oppilaita ja joidenkin mukaan hänen poikiaan. Dipoinos ja Skyllis ovat kuitenkin todennäköisesti historiallisia henkilöitä, siinä missä Daidalos on ennen kaikkea mytologian hahmo, ja he ajoittuvat ennemmin Daidaloksen kuvanveiston loppu- kuin alkuvaiheeseen.
Plinius vanhemman mukaan Dipoinos ja Skyllis olivat kotoisin Kreetalta. Hän ajoitti nämä 50. olympiadiin eli noin vuoteen 580 eaa. Kreetalta he siirtyivät Sikyoniin, joka oli pitkään kreikkalaisen kuvanveiston tärkeimpiä keskuksia. Siellä he ryhtyivät tekemään joitakin jumalia esittäneitä patsaita. Ennen niiden valmistumista he kuitenkin siirtyivät Aitoliaan valittaen joistakin kohtaamistaan vääryyksistä. Sikyonia iski heti tämän jälkeen kuivuus ja nälänhätä. Delfoin oraakkeli antoi neuvon, että nämä päättyisivät vasta kun Dipoinos ja Skyllis saattaisivat jumalpatsaansa valmiiksi. Sikyonlaiset saivat heidät takaisin suurilla lupauksilla ja lahjoilla. Kyseiset kuvapatsaat esittivät Apollonia, Artemista, Heraklesta ja Athenea. Näin koko ryhmä esitti mahdollisesti Delfoin kolmijalan ryöstöä.
Pliniuksen mukaan Dipoinoksen veistoksia oli erityisesti Ambrakiassa, Argoksessa ja Kleonaissa. Hän sanoo heidän myös olleen ensimmäisiä, jotka tekivät veistoksia marmorista, ja käyttäneen valkoista paroslaista marmoria. Pausanias mainitsee heidän veistoksistaan Kleonaissa olleen Athenen patsaan, ja Argoksessa Kastorin ja Polydeukeen ja näiden vaimojen Hilaeiran ja Foiben sekä poikien Anaksiksen ja Mnasinuksen patsaat. Jälkimmäinen ryhmä oli tehty eebenpuusta ja norsunluusta. Klemens Aleksandrialainen mainitsee lisäksi Herakleen patsaan Tirynsissä ja Artemis Munykhian patsaan Sikyonissa.
Pausaniaan mukaan Dipoinoksen ja Skylliksen oppilaita olivat Tektaios, Angelion, Learkhos Rhegionlainen, Doksykleidas ja hänen veljensä Medon sekä Dontas ja Theokles.